CELEX: 32012D0817
Language: et
Date: 2012-12-19 00:00:00
Title: 2012/817/EL, Euratom: Komisjoni rakendusotsus, 19. detsember 2012 , millega muudetakse otsust 90/185/Euratom, EMÜ, millega antakse Kreekale luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi (teatavaks tehtud numbri C(2012) 9549 all)

21.12.2012   
            
            
               ET
            
            
               Euroopa Liidu Teataja
            
            
               L 352/60
            
         KOMISJONI RAKENDUSOTSUS,
   19. detsember 2012,
   millega muudetakse otsust 90/185/Euratom, EMÜ, millega antakse Kreekale luba kasutada käibemaksupõhiste omavahendite baasi väljaarvutamisel teatavaid ligikaudseid arvestusi
   (teatavaks tehtud numbri C(2012) 9549 all)
   (Ainult kreekakeelne tekst on autentne)
   (2012/817/EL, Euratom)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artiklit 13,
   ning arvestades järgmist:
   
               (1)
            
            
               Nõukogu 28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) (2) artikli 375 kohaselt võib Kreeka jätkata X lisa B osa punktides 2, 8, 11 ja 12 loetletud tehingute maksust vabastamist; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (2)
            
            
               Kreeka puhul võttis komisjon määruse (EMÜ, Euratom) nr 1553/89 alusel vastu otsuse 90/185/Euratom, EMÜ, (3) millega antakse Kreekale luba alates 1989. aasta 1. jaanuarist kasutada käibemaksupõhiste omavahendite baasi arvutamisel teatavaid ligikaudseid arvestusi.
            
         
               (3)
            
            
               Alates 1. juulist 2010 on Kreeka maksustanud direktiivi 2006/112/EÜ X lisa B osa punktis 2 nimetatud tehinguid; selleks antud luba tuleks tühistada alates nimetatud kuupäevast.
            
         
               (4)
            
            
               Alates 22. augustist 2011 on Kreeka maksustanud direktiivi 2006/112/EÜ X lisa B osa punktis 8 nimetatud tehinguid; selleks antud luba tuleks tühistada alates nimetatud kuupäevast.
            
         
               (5)
            
            
               Komisjon palus Kreekal kontrollida, kas neid ilma selgesõnaliste ajaliste piiranguteta Kreekale antud lube läheb veel vaja, ning saata komisjonile vastavasisuline kinnitus. Kreeka kinnitas, et kahte luba, mis käsitlevad direktiivi 2006/112/EÜ X lisa B osa punktides 2 ja 8 nimetatud tehingute suhtes teatavate ligikaudsete arvestuste kasutamist, ei kohaldata enam.
            
         
               (6)
            
            
               Kreeka tunnistas, et seoses X lisa B osa punktidega 11 ja 12 ei ole vajadus kasutada ligikaudseid arvestusi enam põhjendatud, kuna kaitseministeerium esitab üksikasjalikumaid andmeid.
            
         
               (7)
            
            
               Ühenduse eeskirjade selguse ja läbipaistvuse nimel tuleks aegunud või kehtivuse kaotanud sätted tunnistada kehtetuks.
            
         
               (8)
            
            
               Käesoleva otsusega sätestatud meetmed on kooskõlas omavahendite nõuandekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Otsuse 90/185/Euratom, EMÜ artikli 1 punkt 1 jäetakse välja.
   2.   Otsuse 90/185/Euratom, EMÜ artikli 1 punkt 3 jäetakse välja.
   3.   Otsuse 90/185/Euratom, EMÜ artikli 1 punkt 5 jäetakse välja.
   4.   Otsuse 90/185/Euratom, EMÜ artikli 1 punkt 6 jäetakse välja.
   Artikkel 2
   Käesolev otsus on adresseeritud Kreeka Vabariigile.
   
      Brüssel, 19. detsember 2012
      
         
            Komisjoni nimel
         
         
            komisjoni liige
         
         Janusz LEWANDOWSKI
      
   
   
      (1)  EÜT L 155, 7.6.1989, lk 9.
   
      (2)  ELT L 347, 11.12.2006, lk 1.
   
      (3)  EÜT L 99, 19.4.1990, lk 39.